In 'n hoek? Dink só . . . | Netwerk24
Deur Stephan Joubert 09 Oktober 2018 00:01
Ek lees van 'n ma wat vir haar stout kind sê om in die hoek te gaan staan. Eers weier hy. Later gee hy in en sê: "Goed, ek sal in die hoek gaan staan. Maar net my lyf sal daar staan, nie my hart nie."
Soms stamp die lewe ons almal in goor hoeke in. Ons is nie aldag in beheer hiervan nie. Maar ons kop hoef nie elke keer saam met ons lyf soontoe te skuif nie. Die Here het immers nie net ons hart nie, maar ook ons kop nuut gemaak. Daarom kan ons anders dink, voel en reageer, ook wanneer ons in 'n hoek beland. Ons kop moet ons dan gefokus hou op die Here en nie op ons omstandighede nie. Ons moet leer om sy lig raak te kyk wanneer ons in donker hoeke ingedwing word. Dan sien ons die Here se lig raak wat die donkerte wegdryf terwyl Hy saam met ons daar staan.